Komission asetus (EY) N:o 2307/2003, annettu 29 päivänä joulukuuta 2003, asetuksen (EY) N:o 2550/2001 muuttamisesta sellaisten alueiden osalta, joilla voidaan maksaa vuohipalkkiota



Virallinen lehti nro L 342 , 30/12/2003 s. 0011 - 0012



Komission asetus (EY) N:o 2307/2003, annettu 29 päivänä joulukuuta 2003, asetuksen (EY) N:o 2550/2001 muuttamisesta sellaisten alueiden osalta, joilla voidaan maksaa vuohipalkkiota EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 19 päivänä joulukuuta 2001 annetun neuvoston asetuksen (EY) N:o 2529/2001(1) ja erityisesti sen 4 artiklan 2 kohdan, sekä katsoo seuraavaa: (1) Alueet, joilla voidaan maksaa palkkio vuohenlihan tuottajille, luetellaan lampaan- ja vuohenliha-alan yhteisestä markkinajärjestelystä annetun neuvoston asetuksen (EY) N:o 2529/2001 soveltamista koskevista yksityiskohtaisista säännöistä palkkiojärjestelmien osalta sekä asetuksen (EY) N:o 2419/2001 muuttamisesta 21 päivänä joulukuuta 2001 annetun komission asetuksen (EY) N:o 2550/2001(2), sellaisena kuin se on muutettuna asetuksella (EY) N:o 623/2002(3), liitteessä I. (2) Lisätarkastelu on osoittanut, että maantieteellisten alueiden luettelo olisi saatettava ajan tasalle. Tarkasteltuaan Ranskan merentakaisten departementtien vuohentuotantojärjestelmää maan viranomaiset ovat todenneet, että asetuksen (EY) N:o 2529/2001 4 artiklan 2 kohdassa säädetyt perusteet täyttyvät kyseisissä departementeissa. (3) Ajantasaistaminen ei vaikuta asetuksen (EY) N:o 2529/2001 4 artiklan 2 kohdassa säädettyjä tuen myöntämisedellytyksiä koskeviin jälkeenpäin tehtäviin tarkastuksiin. (4) Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2550/2001 liite I tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä joulukuuta 2003. Komission puolesta Franz Fischler Komission jäsen (1) EYVL L 341, 22.12.2001, s. 3. (2) EYVL L 341, 22.12.2001, s. 105. (3) EYVL L 95, 12.4.2002, s. 12. LIITE "LIITE I Alueet, joilla voidaan maksaa vuohipalkkioita 1. Ranska: Korsika, merentakaiset departementit ja kaikki kyseisen alueen ulkopuolella sijaitsevat neuvoston asetuksen (EY) N:o 1257/1999(1) 18 artiklassa tarkoitetut vuoristoalueet. 2. Kreikka: koko maa. 3. Italia: Lazio, Abruzzo, Molise, Campania, Apulia, Basilicata, Calabria, Sisilia ja Sardinia sekä kaikki kyseisten alueiden ulkopuolella sijaitsevat asetuksen (EY) N:o 1257/1999 18 artiklassa tarkoitetut vuoristoalueet. 4. Espanja: autonomiset alueet Andalusia, Aragón, Baleaarit, Kastilia-La Mancha, Kastilia ja León, Katalonia, Extremadura, Galicia (Coruñan ja Lugon provinsseja lukuun ottamatta), Madrid, Murcia, La Rioja, Comunidad Valenciana ja Kanariansaaret sekä kaikki kyseisten alueiden ulkopuolella sijaitsevat asetuksen (EY) N:o 1257/1999 18 artiklassa tarkoitetut vuoristoalueet. 5. Portugali: koko maa Azoreita lukuun ottamatta. 6. Itävalta: kaikki asetuksen (EY) N:o 1257/1999 18 artiklassa tarkoitetut vuoristoalueet. 7. Saksa: kaikki asetuksen (EY) N:o 1257/1999 18 artiklassa tarkoitetut vuoristoalueet. (1) EYVL L 160, 26.6.1999, s. 80."